Zrin wussan, Xelluǧa tseyyef ɣef Cabḥa zzwaǧ d Lɛerbi bu-umendayer. Di taggara, yerwel yeǧǧa-tt, tuɣal-d ɣer uxxam-nsen. Tɛawed, tefka-tt i umɣar Lḥaǧ Saɛid Nat Riḍa. Mi tewweḍ ɣer lɛerc-nni, tewwet-itt lhejna, tufa-d iman-is gar smmus n takniwin. Ɛeddan kra n wagguren yekker traḍ gar lɛerc n lḥaǧ d lɛerc niḍen, tuɣal-d s axxam-nsen s tadist, ur teqbil ara yemmas. Tewwet nettat d temdakelt-is Nna Ḥlima almi i as-tt-nɣant. Akken tesla Cabḥa lexber-nni teffeγ seg uxxam ur tefṛiz acemma, am tmeslubt i teqqaz deg yiẓekwan tettnadi ɣef yelli-s.